
Linnavara üleandmine Narva Linnavalitsuse Kultuuriosakonnale

1. ASJAOLUD JA MENETLUSE KÄIK

Narva Linnavalitsuse Linnamajandusameti bilansis on tehiskattega liuväli Narva  linnale kuuluval maa-alal aadressil: Ida-Virumaa, Narva, Rakvere tn 22c (katastritunnus 51101:001:0954, ärimaa 100%). Liuväli rajati Transservis-N AS-ile kuuluvale asfaltplatsile. Liuvälja ehitustööd tegi OÜ Kivipartner, registrikood 11298405. Projekteerimisele ja ehitamisele kuulusid sünteetilise kattega liuväli, mille koosseisus oli liuväli, jalatsite vahetamiseks ning külastajate jalanõude hoidmiseks vajalik inventar, sh pingid (RH viitenumber 226923).

Ehitusluba anti välja 07.10.2021, liuväli on võetud kasutusse 08.12.2021 saadud kasutusloa alusel.

Vastavalt OÜ-ga Tonart sõlmitud töövõtulepingule (RH viitenumber 212925) kasutatakse ajutiselt (talvisel ajal) liuvälja poorte, mis on monteeritavad/demonteeritavad ja ladustamisvõimalusega.

Liuvälja valgustuse ehitas Viru RMT OÜ, registrikood 10773648. Tööde maksumus moodustas 5 927,51 eurot. Liuvälja valgustust saadakse olemasolevast välisvalgustuse postist VK-51 ning garantiiperioodi lõppemisel hooldatakse kehtiva töövõtulepingu raames.
Seda rajatist ei saa liigitada linna avalikuks spordiväljakuks. Tegemist on spordirajatisega, mis vajab opereerimist ja võimalikke lisateenuseid (hoiukapid, uiskude laenutus, korrarikkujatega tegelemine, tehiskatte hooldus jne), mistõttu seda ei saa hooldada Narva linna väljakute kehtivate hoolduslepingute raames.
Seoses ülalnimetatud asjaoluga toimus Narva LV Linnamajandusameti varade osakonna ja Narva Spordikeskuse esindajate vahel koosolek, kus otsustati, et Narvas Rakvere tn 22c asuva liuvälja opereerimisteenust hakkab osutama/koordineerima Narva Spordikeskus. 
Küsimus oli arutusel Narva Linnavalitsuse linnavarakomisjoni koosolekul 19.01.-20.01.2022 (protokoll nr 1, e-keskkond), kus otsustati:

1.1. Soovitada Narva Linnavalitsuse Linnamajandusametil anda üle ja Narva Linnavalitsuse Kultuuriosakonnal võtta oma bilanssi soetusmaksumusega 140 062,78 eurot järgmine linnavara - tehiskattega liuväli, mille koosseisus on liuvälja poordid, liuvälja sünteetiline jääkate, liuvälja ümbritsev piirdeaed, liuvälja ümber paiknev tänavamööbel. 

1.2. Narva Linnavalitsuse Linnamajandusametil esitada punktis 1.1. nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED

Vastavalt Narva Linnavolikogu 21.06.2005 määruse nr 20 „Linnavara eeskirja” §-le 24 otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.
3. OTSUS
3.1. Narva Linnavalitsuse Linnamajandusametil anda üle ja Narva Linnavalitsuse Kultuuriosakonnal võtta oma bilanssi järgmine linnavara - tehiskattega liuväli, mille koosseisus on liuvälja poordid, liuvälja sünteetiline jääkate, liuvälja ümbritsev piirdeaed, liuvälja ümber paiknev tänavamööbel. Vara soetusmaksumus on 140 062,78 eurot.
3.2. Narva Linnavalitsuse Linnamajandusametil vormistada punktis 3.1. nimetatud linnavara üleandmine Narva Linnavalitsuse Kultuuriosakonnale üleandmis-vastuvõtmise aktiga, milles peavad olema ära näidatud andmed üleandja ja vastuvõtja kohta, üleandmise aeg, andmed vara koosseisu ja bilansilise maksumuse kohta ning muud vajalikud andmed.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile ja Narva Linnavalitsuse Kultuuriosakonnale.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

